Mahlberg

Mohlburig (dt. Mahlberg) isch e Stadt im Ortenaügrais z Bade-Wirtteberig. Si het 5254 Iiwohner (Stand: 31. Dezember 2024). Geografi Mohlburig leit in der Owerrhineweni in dr Vorbärgzone am Weschtrand vum Schwarzwald in dr Nechi vum Rhin. Dr Bann bstoht us 42,4 % Landwirtschaftsflechi, 38 % Wald, 18,7 % Sidlungsflechi un 1 % sunschtiger Flechi. Nochbergmaine sin Kibbennä im Norde, Kabbl-Groffehüüse im Weschte vis-à-vis vu dr A 5 un Äddene im Sidoschte. Gmaindsgliiderung Zue Mohlburig ghert no dr Ortsdail Orrschwiihr (dt. 'Orschweier', iigmaindet zum 1. Oktober 1973). Zur dr Stadt Mahlberg vor 1973 ghert au no dr Hoof Allmendhöfe. Zue dr ehmolige Gmai Orrschwiihr ghere s glichnamig Dorf un dr Wohnblatz Bahnstation Orrschwiihr. Gschicht Mohlburig isch zum erschte Mol anne 1215 als Malberch (1218 Malberc) gnännt worre. Anne 1221 het s vum Kaiser Friedrich II. s Märträcht kriegt un 1223 s Stadträcht. Langi Zitt het Mohlburig dr Herre vun Geroldseck ghert un isch 1426 an d Grofe vun Moers-Saarwerden kumme un speter an d Grofe vun Nassau-Saarbrücken. Anne 1442 isch ai Helfti verpfändet un 1497 verkaüft wore, sitthär het s e Kondominium mit dr Markgrofe vun Bade-Bade gää. 1629 isch s Kondominat ufglest wore un Mohlburig isch ganz an d Markgrofschaft Bade-Bade kumme. Verwaltung Mohlburig het mit dr Stadt Äddene un dr Gmaine Kabbl-Groffehüüse, Ringsä un Ruäscht e Verwaltungsgmainschaft verinbart. Dr Burgermaischter vun Mohlburig isch dr Dietmar Benz. Gmairot Ergebnis vun dr Kommunalwahl vum 26. Mai 2019: Stadtpartnerschaft Malaucène, Provence-Alpes-Côte d’Azur, Frankrich Kültür un Boiwärk Schloss Mohlburig Katharinekapell (1687/89) Kadolischi Pfarrkirch St. Leopold (1871/74) Radbrunnehof Düwakmuseum in ere eemolige Zigarrefawrik Verkehr Mohlburig het e Aaschluss an d A 5 un e Bahnhof vu dr Rhindalbahn. Dialäkt Dr Dialäkt vun Mohlburig ghert zum Owerrhinalemannisch. Litt Christina Obergföll (* 1981), Lychtathleti Literatur Hermann Rieder: Die Stadt Mahlberg im Wandel der Zeiten, eine Heimatgeschichte, Stückle, Ettenheim 1956 Josef Naudascher: Mahlberg, Orschweier. Vergangenheit im Bild, Stückle, Ettenheim 1985 Albert Köbele/Klaus Siefert: Ortssippenbuch Mahlberg-Orschweier 1651–1976. Grafenhausen: Köbele 1977 (= Badische Ortssippenbücher 39) Weblink http://www.mahlberg.de Ortsgschicht & Bilder Mahlberg – Altgemeinde~Teilort bi leo-bw.de Füeßnote